stanford-oval/wikipedia huggingface dataset:
Sun Pharmaceutical Industries

| Sun Pharmaceutical Industries |
| --- | --- |

Yritysmuoto:  osakeyhtiö
Osake:  BSE: 524715, NSE: SUNPHARMA; osa BSE Sensex ja CNX Nifty -osakeindeksejä
Markkina-arvo:  208 778,5 crorea INR (1.3.2016)
ISIN:  INE044A01036
Perustettu:  1961 (Ranbaxy Laboratories), 1983 (Sun Pharmaceutical Industries)
Perustaja:  Dilip Shanghvi perheineen (Sun Pharma)
Toimitusjohtaja:  Dilip Shanghvi
Puheenjohtaja:  Israel Makov (hallituksen pj)
Avainhenkilöt:  Uday Baldota (CFO)
Kotipaikka:  B/1 Sun HSE, Western Express Highway, Cts No,  Mumbai 400093, Intia
Toimiala:  Lääketeollisuus
Liikevaihto:   274,334 mrd. INR (2014–2015, operatiivinen)
Tilikauden tulos:   45,394 INR (2014–2015)
Henkilöstö:  yli 30 000 (31.3.2015)
Kotisivu:  www.sunpharma.com
Infobox OKVirheellinen NIMI-arvo: 
Sun Pharmaceutical Industries Ltd, joka usein esitetään lyhennettynä muodossa Sun Pharma, on Intian suurin lääketeollisuusyhtiö. Yhtiö on keskittynyt valmistamaan geneerisiä lääkkeitä (rinnakkaisvalmisteita), brändättyjä geneerisiä lääkkeitä, erikoistuotteita, reseptivapaita lääkkeitä, antiretroviraalisia ja aktiivisia farmaseuttisia ainesosia. Sun Pharma on maailman viidenneksi suurin rinnakkaislääkkeiden valmistaja. Yhtiön kotipaikka on Mumbai.
Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa se oli markkina-arvoltaan (208 778,5 crorea Intian rupiaa) Intian kuudenneksi suurin julkisesti noteerattu yhtiö. Yhtiöllä on yli 30 000 työntekijää ja sen valmisteita myydään yli 150 maahan.
Lääketehtaita sillä on Intiassa, Yhdysvalloissa, Brasiliassa, Kanadassa, Unkarissa, Israelissa, Bangladeshissa, Meksikossa, Romaniassa, Irlannissa, Marokossa, Nigeriassa, Etelä-Afrikassa ja Malesiassa.
Yrityksen maailmanlaajuinen liikevaihto maaliskuussa 2015 päättyneeltä tilivuodelta oli 4,5 miljardia Yhdysvaltain dollaria.  Yrityksen tärkein liiketoiminta-alue on Yhdysvallat, joka kerrytti 50 prosenttia yhtiön myynnistä (2015). Yhtiö raportoi olevansa Yhdysvaltojen rinnakkaisvalmistemarkkinoiden suurin lääkevalmistaja. Muut markkina-alueet ovat Intiassa brändätyt valmisteet (24 %), Kehittyvät markkinat (14 %), Länsi-Eurooppa, Kanada, Australia, Uusi-Seelanti ja muut maat (8 %), sekä Antiretroviraaliset ainesosat (4 %).
Historiaa

Vuonna 2014 Sun Pharmaceutical Industries hankki enemmistön intialaisesta kilpailijastaan Ranbaxy-lääkeyhtiöstä. Nämä kaksi Intian suurinta lääkevalmistajaa yhdistyivät sittemmin, joskin osin Intian kilpailuviranomaisen vaatimuksesta merkittäviäkin osia aiemmasta Ranbaxystä piti myydä pois. Virallisesti yhdistyminen saatettiin päätökseen maaliskuussa 2015, mutta Sun Pharma pyrki myymään pois joitain Ranbaxy-liitoksen tuomia lääketeollisuuskonserninsa osia vielä alkuvuonna 2016.
Nyttemmin Sun Pharmaceutical Industries tulkitsee yrityshistoriansa alkaneen Ranbaxy-lääkeyhtiön perustamisesta vuonna 1961. Ranbaxy järjesti osakeannin ja listautui pörssiin vuonna 1973. Varsinaisen Sun Pharmaceutical Industries -yhtiön perusti Dilip Sanghvi perheineen vuonna 1983 lääkevalmistajaksi Vapissa, Gujaratissa. Vuonna 1986 Sun Pharmaceutical Industries siirsi hallintonsa Mumbaihin. Vuonna 1994 Sun Pharma listautui pörssiin. Historiansa aikana Sun Pharma on kasvanut merkittävästi osake-anneilla ja yritysostoja tekemällä.
Aiheesta muualla

Ranbaxy Sun Pharma Merger (englanniksi) (economictimes.indiatimes.com)
Suomalaisen muinaisrunouden maailma

| Suomalaisen muinaisrunouden maailma |
| --- | --- |
Kirjailija:  Martti Haavio
Kieli:  suomi
Genre:  tietokirjallisuus
Kustantaja:  WSOY, uusintapainos SKS Kirjat
Julkaistu:  1935
Sarja: Kirjokansi 333 (uudistettu laitos)
Löydä lisää kirjojaKirjallisuuden teemasivulta
Suomalaisen muinaisrunouden maailma on Martti Haavion kirjoittama tietokirja, joka on julkaistu vuonna 1935 ja joka käsittelee suomalaisten muinaista kansanrunoutta ja sen eri tyylilajeja, kuten sankarilauluja, sananlaskuja, syntyloitsuja ja itkuvirsiä. Teosta pidetään suomalaisen kansanrunouden- ja mytologiantutkimuksen klassikkona ja kulttuurihistoriallisesti merkittävänä. Kirja käsittelee muinaisrunoissa kuvastuvan muinaisen suomalaisen yhteiskunnan eli sen arkielämän, elinkeinot, yhteiskuntaluokat ja ammatit, sotamyytit ja historian.
SKS Kirjat julkaisi teoksen uudelleen vuonna 2023 osana Suomalaisen Kirjallisuuden Seuran kansanuskon klassikoiden sarjaa. Uskontotieteen emeritusprofessori Veikko Anttonen on kirjoittanut uudistettuun laitokseen uudet jälkisanat.
Suspensio

Jauhojen ja veden suspensio
Suspensio on kemian termi, joka tarkoittaa heterogeenistä seosta, (kolloidisysteemiä), jossa nesteeseen on sekoittunut kiinteää ainetta niin hienojakoisesti, että seos saostuu hitaasti. Jatkuva faasi (ulkofaasi) on neste ja dispergoitunut faasi (sisäfaasi) on kiinteä.
Suspensiossa ainesosat erottuvat hitaasti toisistaan, jos sitä ei sekoiteta. Suspensiossa hiukkaskoko on yli 1 µm.
Suspensiolle käänteinen kolloidisysteemi on geeli.
↑  Hieta, Katja ym.: Lukion kemia Sidos - Ke1 Kemia ja minä, s. 134.  Sanoma Pro, 2021.
Suomirokkia 12

| Suomirokkia 12 Eri esittäjiä |
| --- | --- | --- |

Kokoelmalevyn tiedot
 Julkaistu: 2007
 Tyylilaji: suomirock
 Levy-yhtiö: Poko Rekords
Suomirokkia-sarjan muut julkaisut
| Suomirokkia 11 2006 | Suomirokkia 12 2007 | Suomirokkia 13 2008 |
Suomirokkia 12 (32 sinivalkoista rockhittiä!) on samannimisen, Poko Rekordsin julkaiseman, kokoelmalevysarjan 12. osa. Se julkaistiin vuonna 2007.
Kappaleet

| --- | --- |
 CD 1 Yö: Satukirjan sankari  Irina: Pokka  Apulanta: Viisaus ei asu meissä  PMMP: Joku raja  Sir Elwoodin hiljaiset värit: Suomineito  Martti Vainaa & Sallitut aineet: Toinen nainen  Viikate: Ei enkeleitä  Ville Leinonen: Kesän lapsi (alkup. Viva America)  Teleks: Koirapuistossa  Aksu: Jangsteri vain (alkup. Forever Young)  Jukka Poika: Pläski  Pauli Hanhiniemi ja Testivoittaja: Piilossa  Stella: Silmäripset  Maija Vilkkumaa: Hei tie  Musta Joutsen: Jossakin on vikaa  Nylon Beat: Teflonlove :  CD 2 Ville Valo & Natalia Avelon: Summer Wine  The 69 Eyes: Never Say Die  Zen Café: Rakastele mua  Pate Mustajärvi & Moog Konttinen: Kymmenen pientä kyytipoikaa (alkup. Zehn kleine Jägermeister)  Kotiteollisuus: Tuonelan koivut  Suburban Tribe: Shock the Monkey  Manna: Sing For You  Mia Darling: Fish Bowl  Neljä Ruusua: En voi  Näkä & Co: Avoin kirje  Monovisio: Koti-ikävää  Seppo Alvari & Mamboo Kings: Miksi Roy Orbison pukeutui mustaan  Kauko Röyhkä: Steppaillen  Martti Servo & Napander: Boogiewoogiereggaepartyrockn'rollman  Antti Kleemola: Marikan haaveet  J. Karjalainen: Nancy ja Sally
Arvostelut

Pop-lehti:
Super Casette VIsion

| Super Casette VIsion |
| --- | --- |

Lisää videopeliartikkeleitaVideopelien teemasivulla
Super Casette Vision on Epochin valmistama ja vuonna 1984 julkaistu pelikonsoli. Sitä tuotettiin myös esimerkiksi Ranskassa. Laitteesta julkaistiin myös naisille tarkoitettu Lady Casette Vision. Pelejä julkaistiin 30 kappaletta ja Euroopassa oli myynnissä 16 peliä kyseiselle koneelle.
Tekniset tiedot

Värit: 16 kappaletta
RAM: 128 tavua
Resoluutio: 256x256
VRAM: 4 kilotavua
Suur-Pori

| Suur-Pori Circle |
| --- | --- | --- |

Livealbumin tiedot
 Äänitetty : Porin puuvillatehdas, Pori, 18. marraskuuta 2011
 Julkaistu: 20. helmikuuta 2013
 Formaatti: MC
 Tyylilaji: soundtrack, kokeellinen musiikki
 Kesto: 84.19
 Levy-yhtiö: Ruton Music
Circlen muut julkaisut
| Manner 2012 | Suur-Pori 2013 | Six Day Run 2013 |
Suur-Pori on vuonna 2013 ilmestynyt Circlen albumi, joka sisältää Mika Taanilan ohjaaman Pori-triptyykki -elokuvan musiikin. Se äänitettiin elokuvan esityksen yhteydessä marraskuussa 2011 Porin puuvillatehtaan Valopihalla. Ruton Music julkaisi soundtrackin ainoastaan C-kasettina rajoitettuna 200 kappaleen eränä.
Pori-triptyykki on Mika Taanilan vuonna 1998 valmistunut taide-elokuva, joka pohjautuu löyhästi Circlen samana vuonna ilmestyneeseen albumiin Pori. Sen ensiesitys oli marraskuussa 1998 Helsingissä nykytaiteen museo Kiasmassa. Vuonna 2011 Porissa esitettiin elokuvan laajennettu versio Expanded Pori / Suur-Pori, joka kesti noin 60 minuuttia.
Kappaleet

Suur-Pori Part 1 – 45.53
Suur-Pori Part 2 – 38.26
Kokoonapano

Julius Jääskeläinen – kitara
Pekka Jääskeläinen – kitara
Janne Westerlund – kitara
Jussi Lehtisalo – basso
Tomi Leppänen – rummut
Janne Tuomi – lyömäsoittimet
Mika Rättö – kosketinsoittimet
Suomen Sillikonttori

| Suomen Sillikonttori Oy |
| --- | --- |
Yritysmuoto:  Osakeyhtiö
Perustettu:  2015 (1975)
Toimitusjohtaja:  Matti Ruuska
Kotipaikka:  Naantali
Toimiala:  Kalan, äyriäisten ja nilviäisten jalostus ja säilöntä 
Liikevaihto:   1,2 milj. € (2018) 
Tilikauden tulos:   0,02 milj. € (2018) 
Henkilöstö:  10
Kotisivu:  https://sillikonttori.fi/
Infobox OKVirheellinen NIMI-arvo: 
Suomen Sillikonttori Oy on suomen ainoa sillitehdas  .
Yritys aloitti sillinvalmistuksen vuoden 2019 keväällä ja se työllistää 12 henkeä Naantalissa, Rymättylän Röölässä. Raaka-aine tehtaalle tulee Norjasta tai Islannista.
Historia

Yhtiön toimitusjohtaja Matti Ruuska on toiminut sillinjalostuksen parissa kymmeniä vuosia. Hän perusti vuonna 1977 Boyfoodin, jonka sillinjalostustoiminta loppui Rymättylässä 2014 Orkla Foods Finland yrityskaupan jälkeen. Ruuska osti Scanfoodin vuonna 2015 ja muutti yrityksen nimen Suomen Sillikonttoriksi .
Tuotteet

Suomen Sillikonttorilla on sekä omia tuotteita että private label-valmistusta mm. S-ryhmälle ja Keskolle. Yhtiö on toiminut myös Jalostajan alihankkijana keväästä 2019 lähtien.
Suso Kolesnik

Suso Jaana Kristiina Kolesnik, o.s. Tenhunen  (s. 20. elokuuta 1961 Kiuruvesi) on suomalainen viestintäalan asiantuntija, joka työskenteli muun muassa Yhteishyvän päätoimittajana.
Kolesnik syntyi rehtori Matti Tenhusen ja kirjanpitäjä Anna-Liisa Juntusen perheeseen. Hänen puolisonsa 1993–2005 oli taiteilija Kazimir Kolesnik. Suso Kolesnik tuli ylioppilaaksi 1980 ja valmistui yhteiskuntatieteiden maisteriksi Tampereen yliopistosta 1987. Hän toimi IBM:n Suomen yhtiön viestintäpäällikkönä 1988–1999 ja Teklan viestintäjohtajana 2000–2003. SOK-yhtymän viestintäjohtaja hänestä tuli 2003,  Yhteishyvän päätoimittajan tehtäviä hän hoiti vuodesta 2007. Hän erosi S-Ryhmän palveluksesta Maine ja -vastuullisuusyksikön johtajana vuonna 2013. Hän on viestintätoimisto Cocommsin palveluksessa tekemässä johdon mentorointia, coachingia ja fasilitointia.
TLC: Tables, Ladders & Chairs (2010)

TLC: Tables, Ladders & Chairs (2010) oli showpaini pay-per-view (PPV) tapahtuma, jonka järjesti World Wrestling Entertainment (WWE) 19. joulukuuta, 2010 Toyota Centerillä Houstonissa, Texasissa. Se oli toinen vuosittainen WWE TLC: Tables, Ladders & Chairs -tapahtuma.
Taustaa

Pääfeudi SmackDown brändistä oli Edgen ja Kanen välillä World Heavyweight -mestaruudesta. Marraskuussa, Edge nimettiin ykköshaastajaksi Kanen maailman mestaruudelle. 12. marraskuuta SmackDownissa, Edge kidnappasi Kanen isän, Paul Bearerin. Seuraavan viikon SmackDownissa, Edge piti edelleen kidnapattua Beareria saadakseen Kanen World Heavyweight -mestaruuden. Survivor Seriesissä, Kanen ja Edgen välinen ottelu päättyi tasapeliin tuplaselätyksen vuoksi, minkä vuoksi Kane säilytti mestaruuden. Seuraavassa SmackDownissa, Edge sai uusintaottelun uhkailtuaan pudottaa Bearerin portaita alas. 3. joulukuuta SmackDownissa, Edge ja Kane kohtasivat matsissa, minkä voittaja saisi päättää stipulaation heidän väliselle ottelulle. Edge voitti matsin näytettyään sidottua Beareria backstagella, ja valitsi stipulaatio-otteluksi Tables, Ladders & Chairs -ottelumuodon. 17. joulukuuta SmackDownissa, toimitusjohtaja Theodore Long lisäsi matsiin Alberto Del Rion ja Rey Mysterion ja matsista tuli Fatal 4-Way TLC ottelu.
Pääfeudi, mikä johti TLC -tapahtumaan oli mestarin, The Mizin ja entisen mestarin, Randy Ortonin välillä WWE -mestaruudesta. Ortonin puolustettua onnistuneesti mestaruutta Wade Barrettia vastaan 22. marraskuuta RAW'ssa, The Miz lunasti Money in the Bankin Ortonin WWE -mestaruuteen ja hänestä myös tuli uusi mestari. 6. joulukuuta RAW'ssa, Orton yritti käyttää uusintaottelu mahdollisuutta, mutta RAW'n toimitusjohtaja ilmoitti, että Orton saisi uusintaottelunsa vasta TLC -tapahtumassa, mihin The Miz päättäisi stipulaation. Stipulaatioksi Miz valitsi Tables -matsin.
Toinen feudi, mikä johti TLC -tapahtumaan oli Wade Barrettin ja John Cenan välillä Chairs -matsissa. 3. lokakuuta Hell in a Cell -tapahtumassa, Nexusin johtaja, Wade Barrett voitti John Cenan, minkä vuoksi Cena joutui liittymään Nexusiin ja tottelemaan Barrettin käskyjä. Bragging Rightsissa, Barrett kohtasi Ortonin WWE -mestaruusottelussa, ja jos Barrett ei voita matsia, Cena erotettaisiin WWE:stä. Matsissa, Cena sekaantui ja iski Barrettille Attitude Adjustmentin, minkä vuoksi Barrett voitti diskauksella, muttei voittanut mestaruutta. Barrett sai kuitenkin uusintaottelun Surivor Seriesiin, missä Cena toimi spesiaali tuomarina, ja jos hän ei kruunaa Barrettia uudeksi WWE -mestariksi, hän saa potkut WWE:stä. Orton voitti matsin ja Cena sai potkut WWE:stä. Seuraavassa RAW'ssa, Barrett sai uusintaottelun Ortonia vastaan, koska Cena oli tehnyt Survivor Seriesissä päätöksen kumpi tulisi voittamaan. Barrett oli lähellä voittaa mestaruuden, kunnes Cena sekaantui otteluun ja Orton säilytti mestaruuden jälleen. Tämän jälkeen, Cena jatkoi Nexusin jäsenten pieksämistä. 6. joulukuuta RAW'ssa, Cena ilmoitti lopettavansa hyökkäykset, jos Barrett palkkaisi hänet uudestaan, Nexus päätti potkia Barrettin ryhmästä, ellei Cenaa palkattaisi WWE:hen. Seuraavan viikon RAW'ssa, Barrett palkkasi Cenan takaisin, jos hän suostuisi kohtaamaan hänet Chairs matsissa TLC -tapahtumassa.
Ottelut

| # | Matsit | Stipulaatiot |
| --- | --- | --- |
| 1 | Kane (c) vs. Edge vs. Rey Mysterio vs. Alberto Del Rio | Fatal 4-Way Tables, Ladders & Chairs matsi World Heavyweight -mestaruudesta |
| 2 | The Miz (c) vs. Randy Orton | Tables matsi WWE -mestaruudesta |
| 3 | John Cena vs. Wade Barrett | Chairs matsi |
| 4 | John Morrison vs. Sheamus | Ladder matsi ykköshaastajuudesta WWE -mestaruudelle |
| 5 | Natalya ja Beth Phoenix vs. Lay-Cool (Layla ja Michelle McCool) | Divojen tag team tables matsi |
| 6 | Dolph Ziggler (c) vs. Kofi Kingston vs. Jack Swagger | Triple Threat Ladder matsi WWE Intercontinental -mestaruudesta |
Summa (albumi)

| Summa Sara |
| --- | --- | --- |

Studioalbumin tiedot
 Julkaistu: 28. syyskuuta 2018
 Levy-yhtiö: 6162 Viihde Oy
Saran muut julkaisut
| SOLUS 2016 | Summa 2018 | Pimeys 2022 |
Summa on Saran 28. syyskuuta 2018 julkaistu kahdeksas albumi.
Kappaleet

Avaa se ovi – 4.00
Kohina – 3.37
Valve – 4.07
Tässä on tulevaisuus – 4.53
Ei me olla ainoita – 5.05
Ethän vielä kuole – 4.24
Anna voimia – 5.38
Sisin – 4.03
Tahto – 6.49
Arvostelut

Inferno:
Kaaoszine: 9/10
Soundi:
Aiheesta muualla

Summa Discogsissa (englanniksi)
Sumiyoshi-taisha

| Sumiyoshi-taisha> 住吉大社 |
| --- | --- |
 Sumiyoshi-taisha pääpyhäkkö.
Sijainti:  Osaka, Japani
Koordinaatit:  34°36′46.07″N, 135°29′34.59″E
Rakennustyyppi:  šintolainen pyhäkkö
Valmistumisvuosi:  200-luvulla
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sumiyoshi-taisha (jap. 住吉大社) on šintolainen pyhäkkö Sumiyoshin alueella Osakassa. Se on Japanin vanhimpia pyhäkköjä, ja perustettiin 200-luvulla. Se edustaa alkuperäistä japanilaista arkkitehtuurityyliä, joka ei ollut vielä saanut vaikutteita Kiinasta.
Historia

Sumiyoshi-taisha rakennettiin 200-luvulla Sumiyoshi-zukuri-nimellä kutsutulla arkkitehtuurityylillä, joka ei ollut saanut vielä vaikutteita Aasian mantereelta. Sumiyoshi-zukurin lisäksi vain kahta muuta pyhäkköarkkitehtuurityyliä pidetään täysin japanilaisena. Nihonshokin mukaan pyhäkön perusti keisarinna Jingū onnistuneen Korean-sotaretkensä ansiosta. Se pyhitettiin neljälle kamille. Kolme niistä tunnetaan yhteisnimellä Sumiyoshi sanjin ja Okinagatarashihime no Mikoto on keisarinna Jingū. Sumiyoshi-taisha on Japanin merkittävimpiä matkustajien, kalastajien ja merimiesten kamille Sumiyoshi sanjinille omistettuja pyhäkköjä.
Rakennukset on rakennettu muutamia kertoja uudestaan, ja nykyisistä rakennuksista vanhimmat on 1810-luvulta. Uudet rakennukset on kuitenkin tehty aiempien kopioina, ja ne säilyivät melko hyvin turvassa toisen maailmansodan pommituksilta.
Rakennukset

Sumiyoshi-taishaan kuuluu neljä pääsalia. Kolmen niistä julkisivu on suoraan kohti länteen, mikä on poikkeuksellista, sillä Nara-kauden jälkeen pyhäkköjen julkisivu oli yleensä etelään kiinalaisen geomantian mukaan. Pääsalien piha-alueella johtaa korkeakaarinen Sorihashi-silta, joka ylittää pienen lammen.
Päärakennuksen katto on tehty oljesta, kun myöhempien pyhäkköjen katto oli usein tiiltä. Rakennus on valittu Japanin kansallisaarteisiin. Pyhäkössä on myös mielenkiintoista esineistöä, kuten 700 merimiesten lahjoittamaa kivilyhtyä.
Aiheesta muualla

Kuvia tai muita tiedostoja aiheesta Sumiyoshi-taisha Wikimedia Commonsissa
Kotisivut (japaniksi)
Suomalaisen talonpojan koti-lääkäri

| Suomalaisen talonpojan koti-lääkäri |
| --- | --- |
Kirjailija:  Elias Lönnrot
Kieli:  suomi
Julkaistu:  1839
Sivumäärä:  180
Aiheesta muualla
Fennica
Löydä lisää kirjojaKirjallisuuden teemasivulta
Suomalaisen talonpojan koti-lääkäri on Elias Lönnrotin terveysopas vuodelta 1839.
Koti-Lääkäriä aiemmin oli julkaistu suomeksi joitakin kansalle tarkoitettuja lääketieteen kirjoja kuten Nordbladin terveysopas ja pienempiä ohjevihkoja kuten vuonna 1776 julkaistu "Neuwo niitten wirwoittamiseen, jotka häyrystä, sauwusta eli wahingollisesta löyhkästä näkywät kuollexi eli owat kuoleman waarasa" ja vuonna 1803 julkaistu "Neuwo kuinga hukkuneita ihmisiä pitä hengihin pyyttämän".
Lönnrotilla oli hyvät mahdollisuudet kuvata lääketiedettä tavalliselle kansalle. Hän oli vaatimatonta sukua, hän oli kerännyt kansanperinnettä ja oli luonteeltaan neuvokas. Lisäksi hän oli suvaitsevainen ja suhtautui myönteisesti kansanomaisiin parannustapoihin. Lönnrot oli myös ihmiskäsityksessään aikaansa edellä. Hänen mukaansa aine ja henki olivat saman ihmisen eri ilmenemismuotoja. Niinpä hän kirjoitti Koti-Lääkärissä: "Mielenliikunnot koskewat ruumiisenki, sillä niin owat henki ja ruumis wälillänsä yhdistetyt, ettei kumpikaan mitään yksinänsä kärsi. Lepo, toiwo, tytywäisyys ja kohtuullinen ilo pitäwät ihmisen terweenä, ja wielä toisinaan parantawat sairaanki. Mutta wahingollinen on ylellinen ilo ja riemu, jos liiallinen suru, murhe ja alamielisyyski.".
Aiheesta muualla

Suomalaisen talonpojan koti-lääkäri - Doria
Suomalaisen talonpojan koti-lääkäri - Gutenberg-projekti
Suzuki Equator

| Suzuki Equator |
| --- | --- |

Valmistustiedot
Valmistusmaa:   Yhdysvallat
Valmistaja:  Suzuki
Valmistusvuodet:  2008–2012
Korimalli:  2-ovinen lava-auto 4-ovinen lava-auto
Teknisesti samankaltaisia:  Nissan Navara
Tekniset tiedot
Vetotapa:  takaveto neliveto
Mitat
Pituus:  Crew Cab: 5 591 mm Extended Cab: 5 248 mm
Leveys:  1 849 mm
Korkeus:  1 745 mm 1 770 mm 1 781 mm
Suzuki Equator on lava-auto, jota Suzuki myi vuosina 2008–2012. Sitä valmistettiin Smyrnassa, Tennesseessä, Yhdysvalloissa. Equator esiteltiin vuoden 2008 Chicagon autonäyttelyssä. Auton ensimmäinen mallivuosi oli 2009. Sen valmistus lopetettiin 2012. Equator on uudelleennimetty Nissan Frontier (Euroopassa Navara).
Aiheesta muualla

Kuvia tai muita tiedostoja aiheesta Suzuki Equator Wikimedia Commonsissa
Super Bowl XXXIV

Super Bowl XXXIV oli järjestyksessään 34. Super Bowl ja NFL-kauden 1999 päätösottelu. Ottelu pelattiin Georgia Domella, Atlantassa. Ottelussa kohtasivat NFC:n voittajajoukkue St. Louis Rams ja AFC:n voittajajoukkue Tennessee Titans. Rams voitti ottelun lukemin 23-16. Ottelun arvokkaimmaksi pelaajaksi valittiin Ramsin pelinrakentaja Kurt Warner, jolle palkinto oli ensimmäinen.
Joukkueiden Tiet Super Bowliin > St. Louis Rams

Rams voitti runkosarjassa NFC West -divisioonan ja samalla koko NFC:n voitettuaan yhteensä kolmetoista ottelua. Konferenssin voitto takasi sen, että Rams pääsi pudotuspeleissä suoraan toiselle kierrokselle. Toisella kierroksella Rams voitti Minnesota Vikingsin 49-37. NFC:n mestaruusottelussa Rams kohtasi Tampa Bay Buccaneersin. Rams voitti ottelun lukemin 11-6 ja eteni Super Bowliin.
Joukkueiden Tiet Super Bowliin > Tennessee Titans

Titans oli runkosarjassa toisena AFC Central -divisioonassa. He voittivat yhteensä kolmetoista ottelua. Titans oli NFC:n kolmanneksi paras joukkue. Pudotuspelien ensimmäisellä kierroksella Titans kohtasi Buffalo Billsin. Titans otti 22-16 voiton. Toisella kierroksella vastaan asettui Indianapolis Colts. Titans voitti heidät lukemin 19-16. AFC:n mestaruusottelussa vastaan asettui konferenssimestari Jacksonville Jaguars. Titans otti vierasvoiton lukemin 14-33. Se oli ensimmäinen ja toistaiseksi ainut kerta kun Titans eteni Super Bowliin.
Steppaillen

| Steppaillen Kauko Röyhkä |
| --- | --- | --- |

Studioalbumin tiedot
 Äänitetty : 22. toukokuuta 1980 MSL-studio, Ylöjärvi
 Julkaistu: 1980
 Tuottaja(t): Riku Mattila
 Tyylilaji: poprock
 Kesto: 53.39
 Levy-yhtiö: EMI, CD Johanna
Kauko Röyhkän muut julkaisut
|   | Steppaillen 1980 | Uusia tansseja 1981 |
Steppaillen on suomalaisen muusikon Kauko Röyhkän debyyttialbumi, joka julkaistiin vuonna 1980. Albumista julkaistiin remasteroitu ja bonuskappaleilla täydennetty CD-versio vuonna 2003. Bonuskappaleista "Bossanova" oli ehdolla Syksyn Säveleen vuonna 1980, mutta se ei päässyt loppukilpailuun. Se on aikaisemmin julkaistu samannimisellä kokoelma-LP:llä vuonna 1985. Live-esitykset ovat peräisin Yleisradion Härmärock-konsertista 23. joulukuuta 1980.
Levyn kannen on suunnitellut Renne Angelvuo. Röyhkä näki valmiin tuotoksen vasta kauppojen hyllyllä, eikä ollut lopputulokseen täysin tyytyväinen. "Pienet kuvat ovat ok, mutta lärvikuvani on idioottimainen. Ehkä osittain kannenkin takia minua alettiin pitää ärsyttävänä", Röyhkä kommentoi hänelle tuntemattomaksi jääneen taiteilijan kansikuvaa reilut kaksikymmentä vuotta myöhemmin.
Levyllä soittavat Riku Mattila ja Heikki Tikka, jotka myöhemmin muodostivat Kauko Röyhkä & Narttu -yhteen pohjan. Röyhkällä oli tuolloin turkulainen Narttu-yhtye, joten Mattila ei tahtonut levyä julkaistavan nimellä Kauko Röyhkä & Narttu. Mattila ei halunnut myöskään soittajatietoja levylle, ja hänet on merkitty levyn tuottajaksi salanimellä Raimo Mittala.
Kappaleet

Kaikkien kappaleiden sävellykset ja sanoitukset Kauko Röyhkä, paitsi A1 "Ihmisen paras ystävä" säv. Ilkka Laru ja Röyhkä, B7 "Terveisiä kalojen maailmasta" säv. Lou Reed.
Kappaleet > A-puoli

Ihmisen paras ystävä – 3.09
Eräs sukupolvi – 2.16  (sov. Riku Mattila)
Dora – 3.43  (sov. Riku Mattila)
Vielä voisin – 4.17
Steppaillen – 3.03  (sov. Riku Mattila)
Samantekevää – 2.52
Kappaleet > B-puoli

Kotikaupunkini – 4.30  (sov. Riku Mattila)
Yhdeltä viimeistään pois -go go – 2.28
Tunnoton – 2.48
Kauas pois – 3.04
Hyljätyn tango – 2.43
Sinä inhotat minua, rakkaani – 1.53
Terveisiä kalojen maailmasta – 2.51  (alkup. Lady Godiva's Operation)
Kappaleet > CD-bonukset

Bossanova – 3.08
Dora (live) – 3.48
Ihmisen paras ystävä (live) – 3.24
Steppaillen (live) – 3.35
Kokoonpano

Riku Mattila – kitara, taustalaulu, basso (kappaleet "Dora", "Bossanova")
Kauko Röyhkä – laulu, basso
Heikki Tikka – rummut, taustalaulu
Lucjan Czaplicki – klarinetti, huilu, sähköpiano
Kaj Backman – basso (live-esitykset)
Jarmo Heikkinen – kitara ja laulu (live-esitykset)
Kokoonpano > Tuotanto

Riku Mattila – tuottaja
Timo Tarvainen – äänittäjä
Mika Sundqvist – äänittäjä
Heikki Hölttä – äänittäjä (live-esitykset)
Ralf Sirén – (live-esitykset)
Mika Jussila – CD-masterointi (Finnvox, 2003)
Jens-Ole Hedman – valokuvat
Renne Angelvuo – kansikuva
Arvostelut

Soundi:
Aiheesta muualla

Kaksi arviota Kauko Röyhkän albumista Steppaillen vuodelta 1980 Soundi.  28.8.2012.